
RAPORT DE SPECIALITATE
Privind Incheierea protocolului de colaborare cu Agentia Nationala pentru Achizitii Publice (ANAP)  in vederea  infiintarii Unității de Achiziții  Publice Centralizate (UCA) la nivel de UAT Timisoara 

Avand in vedere referatul de aprobare a proiectului de hotărâre al PRIMARULUI MUNICIPIULUI TIMISOARA privind Incheierea protocolului de colaborare cu Agentia Nationala pentru Achizitii Publice (ANAP)  in vederea  infiintarii Unităților de Achiziții  Publice Centralizate (UCA) la nivel local, si proiectul de HOTARARE avand ca obiect Incheierea protocolului de colaborare cu Agentia Nationala pentru Achizitii Publice (ANAP)  in vederea  infiintarii Unităților de Achiziții Publice Centralizate (UCA) la nivel local. Facem urmatoarele precizari:

Având în vedere scrisoarea de informare privind selectarea organizatiei pentru a primi sprijin in vederea infiintarii si operationalizarii unei Unitati de Achizitii Publice Centralizate (UCA) la nivel de UAT Timisoara, transmisa de Agentia Nationala pentru Achizitii Publice (ANAP) cu nr. 13.767/06.07.2021, inregistrata la sediul Autoritatii Contractante cu nr. SC2021 – 019.796/13.07.2021;
Conform acesteia, suntem informati ca ANAP a finalizat procesul de evaluare si selectie a organizatiilor interesate sa infiinteze UCA la nivel local;
Infiintarea UCA  locale este una  din masurile prevazute in Strategia Nationala in domeniul Achizitiilor Publice, implementata de ANAP, cu sprijinul Bancii Europene de Investitii, iar implementarea masurii are drept rezultat incurajarea agregarii cererii de produse, servicii sau lucrari intre autoritatile contractante la nivel local.
Prin acest proiect implementat de ANAP, identificat in continuare prin sintagma “acordul PASSA ANAP 2”, incheiat inte Banca Europeana de Investitii (BEI) si ANAP in iulie 2019, BEI acorda sprijin echipei ANAP in implementarea unei activitati care vizeaza infiintarea UCA la nivelul administratiei publice locale. Pentru sprijinirea acestei activitati, echipa BEI a contractat prin achizitie publica , serviciile unei echipe de consultanti terti, respectiv cu consortiul format din Ernst&Young S.R.L., Agentia federala pentru achizitii publice din Austria (BBG) si Rambol Europa de Sud-Est, contractul de Sprijin pentru ANAP pentru infiintarea UCA la nivel local, denumit in continuare “proiect”.
Asistenta tehnica directa acordata prin proiect, organizatiei selectate, vor viza domenii precum:
· Stabilirea formei juridice si a serviciilor care vor fi oferite de UCA;
· Organizarea modului de functionare a UCA;
· Identificarea listei initiale a autoritatilor contractante interesate de a fi beneficiarii finali ai UCA locala;
· Sprijin operational pentru functionarea a UCA pe parcursul a aproximativ un an, pentru derularea primelor proceduri centralizate de atribuire;
· Dezvoltarea competentelor tehnice pentru pregatirea, organizarea si derularea procedurilor centralizate de atribuire prin activitati de instruire, inclusiv participarea la o vizita de studiu in cadrul unui organism similar dintr-un alt stat membru;
· Promovarea rezultatelor obtinute in timpul proiectului prin intermediul unor conferite regionale si a unei conferinte nationale;
In vederea realizarii acestei unitati, Municipiul Timisoara va contribui in cadrul proiectului prin:
· Participarea activa la activitatile de identificare a posibilelor institutii beneficiare si la definirea tipurilor de bunuri, servicii sau lucrari care vor face obiectul achizitiilor centralizate, in etapa de infiintare si conceptualizare a UCA locala;
· Pregatirea si derularea, cu sprijinul tehnic din partea BEI, a primelor proceduri de achizitii publice centralizate, in cazul etapei de pilotare a UCA locala.
Pentru a face posibila infiintarea proiectului pilot UCA la nivel local, ANAP a pus la dispozitie versiunea preliminara a Protocolului de colaborare, in vederea consultarii si aprobarii acestuia, protocol care este analizat in cadrul Serviciului Juridic si respectiv planul de actiune, ca anexa al acestuia.

În concluzie,  

PROPUNEM:

Incheierea protocolului de colaborare cu Agentia Nationala pentru Achizitii Publice (ANAP)  in vederea  infiintarii Unității de Achiziții  Publice Centralizate (UCA) la nivel local.

